proxectonos/corpus_dominio_legal_administrativo_tmp huggingface dataset:
DH. W36.47800. SOLICITUDE DO CONCELLO DE PONTEVEDRA PARA A AUTORIZACIÓN DE EXECUCIÓN DE OBRAS DO PROXECTO DE URBANIZACIÓN DA REDE ARTERIAL DO ESTADO NO CONCELLO DE PONTEVEDRA NA CONTORNA DO RÍO GAFOS, NO LUGAR DE AVDA. ESTACIÓN-ESTACIÓN DE AUTOBUSES
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/03/2015)

O Concello de Pontevedra, con DNI P3603800H e enderezo Praza de España, solicita de Augas de Galicia co CIF: Q1500378C, a autorización de obras no lugar de Avda. Estación-Estación de Autobuses, Concello de Pontevedra. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47800 As obras solicitadas na contorna do río Gafos consisten en: Reurbanización da Avda. de Vigo con ancheamento de beirarrúas e aparcadoiros. Reurbanización da Avda. Estación con ancheamento de beirarrúas e modificación de aparcadoiros. Urbanización dun treito da rúa Luís Seoane. Novo carril de acceso dende o nudo do Pino o novo viario, con muro de contención de terras e recheo. Continuación da senda peonil existen te no río Gafos con paso baixo a ponte existente acaroado a marxe dereita e madeira de 2,00 m de ancho mínimo, sobre canalización de saneamento existente ancorada os muros do paso inferior. Obras de mellora no camino peonil que une a Avda de Vigo e Avda. da Estación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 4 de febreiro de 2015.—O Xefe da Área de Autorizacións e Concesións, Malkeet Matilla Ciuraneta.
DH. W36.48030. SOLICITUDE DE MANUEL BARREIRO VELOSO PARA AUTORIZACIÓN DE OBRAS DE CONSTRUCIÓN DE MUROS DE CONTENCIÓN DE TERRAS NA ZONA DE POLICÍA DO RÍO CAÑÓN NO LUGAR DE XESTEIRA PARROQUIA DE LOIS (SAN FINS), RIBADUMIA, (PONTEVEDRA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 18/05/2015)

D. Zineddine Amoretti Bernabeu, con DNI XXXXXXXXX e enderezo Zacande 38 en Meis, solicita de Augas de Galicia co CIF: Q1500378C, a autorización de obras no lugar de Xesteira, parroquia de Lois (San Fins), Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construcción de muro de contención de terras con coieira en catro zonas de lonxitude 6, 4, 8 e 4 m e altura máxima 0,50 m, na parcela 720 do polígono 10 da zona de concentración parcelaria de Lois-Montes de Ribadumia, fóra do dominio público hidráulico do río Cañón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de febreiro de 2015.—O Xefe da Área de Autorizacións e Concesións, Hongyan Borza Fernandez Cañaveral.
MODIFICACIÓN DAS BASES DE EXECUCIÓN DO ORZAMENTO 2015
ADMINISTRACIÓN LOCAL — Municipal — Poio (Presupostos e cadros de persoal, 04/08/2015)

Aprobado inicialmente polo Pleno da Corporación, en sesión ordinaria celebrada o día 28 de xullo de 2015, a modificación das Base 51ª, 53.2ª e 54 das Bases de Execución do Orzamento deste Concello do ano 2015, e en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, exponse ao público polo prazo de quince dias hábiles, para que durante o citado prazo, poidan formularse as reclamacións e suxestións que consideren oportunas perante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. Poio, 29 de xullo de 2015.—O Alcalde, Luciano Sobral Fernández.
NOTIFICACIÓNS A ÁLVAREZ MÁRQUEZ JOSÉ MANUEL E 63 MAIS.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 06/04/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase requirimento de identificación de condutor dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. Ten vostede a obriga legal de facilitar a Administración a identificación do condutor do vehículo no momento de ser cometida a infracción. Os datos facilitados deben incluir o número do permiso ou licenza de condución que permita a identificación no Rexistro de Condutores e Infractores. Se o condutor non figura inscrito en devandito rexistro, deberase dispoñer de copia da autorización administrativa que lle habilite a conducir en España e facilitala a Administración cando lle sea requerida. Se o titular fora unha empresa de aluguer de vehículos sen condutor, a copia da autorización administrativa poderase sustituir pola copia do contrato de arrendamento. O escrito de identifcación de condutor deberá presentarse ou remitirse ao Rexistro Xeral do Concello de O Grove, sito Felipe Esteban Feliz Sofian 3, O Grove 36980, Pontevedra no prazo de vinte días naturais contados dende o día seguinte ao da presente publicación. Incumplir a obriga de identificar ao condutor no trámite procedimental oportuno se causa xustificada dará orixe a unha infracción moi grave sancionada pecuniariamente co dobre da contía prevista para a infracción orixinaria que a motivou, se a infracción e leve, e o triplo se a infracción e grave ou moi grave. O Grove, a 25 de febreiro de 2015.—O Concelleiro de Tráfico e Seguranza Cidadá.
BAIXAS DE OFICIO NO PADRÓN DE HABITANTES, A NOME DE LUCILIA APARECIDA TAVARES E OUTROS.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 29/01/2015)

O non ser posible realizar a notificación persoal aos interesados que se indican a continuación, de conformidade cos artigos 59.4 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á notificación mediante este anuncio a publicar no Boletín Oficial da Provincia e no taboleiro de anuncios deste Concello. De conformidade co disposto no artigo 72 do Regulamento de Poboación, cómpre que manifesten no prazo de DEZ DIAS dende a data de publicación deste edicto, cál é a situación padroal actual. De non recibir contestación nese prazo, dase por entendido que están de acordo coa baixa por inscrición indebida. Salceda de Caselas, a 30 de setembro de 2014.—O alcalde, Marcos David Besada Pérez.
APROBACIÓN INICIAL DE SUPLEMENTO DE CRÉDITO
ADMINISTRACIÓN LOCAL — Municipal — Valga (Presupostos e cadros de persoal, 03/08/2015)

O Pleno do Concello en sesión extraordinaria celebrada o día 13/07/2015, acordou a aprobación inicial do expediente de modificación de créditos nº 1/2015 do orzamento vixente na modalidade de suplemento de crédito financiado con cargo a novos ingresos, co seguinte detalle: En cumprimento do disposto no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, sométese o expediente á exposición pública polo prazo de quince (15) días hábiles, contados a partir do seguinte ao da publicación deste anuncio no Boletín Oficial de la Provincia, para que os interesados poidan examinar o expediente e presentar as reclamacións que estimen oportunas. No suposto de non presentarse alegacións o acordo devirá definitivo. Valga, 15 de xullo de 2015.—O Alcalde, José María Bello Maneiro.
DH. W36.47368. JOSÉ MANUEL BARROS GARCÍA, SOLICITUDE DE AUTORIZACIÓN DE OBRAS NO LUGAR DE TORRE, CONCELLO DE VALGA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 08/05/2015)

As obras solicitadas consisten na legalización dun peche polo lateral este da parcela nº 274, pol.9, dos planos catastrais de rústica de Valga, con lousas de granito ancoradas sobre una zapata corrida de formigón armado de alto comprendido entre 0,5 e 1,0 m, asentada sobre cachotes de pedra. A lonxitude total do muro é de 35,5 m, 0,5 m de ancho medio e unha altura variable entre 3,0 m e 2,5 m. O punto do peche máis próximo a un regato innominado sitúase a una distancia de aprox.39,3 m do borde do seu leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 06 de abril de 2015.—O xefe do servizo territorial, Ángel Gómez Rey.
DECLARACION RESIDUO SÓLIDO URBANO VEHÍCULO PO-8620-AU
ADMINISTRACIÓN LOCAL — Municipal — Sarria (Lugo) (Outros documentos, notificacións e informacións públicas, 14/05/2015)

De conformidade co disposto no artigo 59.5 da Lei 30/1992, do 26 de novembro sobre o Réxime Xurídico das Administracións Públicas e Procedemento Administrativo Común, faise pública notificación de declaración de residuo sólido urbano dos vehículos que se indican a continuación, xa que habéndose intentado a notificación ós interesados no último domicilio coñecido, ésta non se puido realizar 5.- Vehículo marca e modelo: Renault Tuingo, matrícula PO-8620-AU A través do presente anuncio comunícase ós interesados que ditos vehículos foron entregados a un centro autorizado para proceder ó seu tratamento como tal, segundo o establecido no Real Decreto 1383/2002 de 20 de Decembro, sobre xestión de vehículos ao final da súa vida útil, e ó artigo segundo da Orde INT/624/2008, de 26 de febreiro, polo que se regula a Baixa Electrónica dos Vehículos Descontaminados ao final da súa vida. Sarria, 23 de Abril de 2015.—O Alcalde, José Antonio García López.
DH. A36.43417. CONCESIÓN A MARÍA ROSA RODRÍGUEZ ARCA, DUN CAUDAL DE AUGA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 18/02/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de xaneiro de 2015 e como resultado do expediente incoado ó efecto, outorgóuselle a María Rosa Rodríguez Arca unha concesión de 520 m3 anuais de auga procedente dun pozo situado no lugar de Gondoriz Grande, na parroquia de Vilatuxe (San Lourenzo), no concello de Lalín (Pontevedra), con destino a uso doméstico e gandeiro. Número Expte.: DH. A36.43417 Santiago de Compostela, 26 de xaneiro de 2015.—A Xefa do Servizo de Tramitación Técnico-Administrativa do Dominio Público Hidráulico, Laura Anne Mayra Veronica Esteva Assenov.
DECLARACIÓN DE CARÁCTER PÚBLICO DO CAMIÑO GUISANDE MEDIANTE ACORDO PLENARIO DO 15.01.2015.
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 26/02/2015)

O Pleno da Corporación Municipal deste Concello, na sesión ordinaria celebrada con data 15 de xaneiro de 2015, acordou declarar o carácter público ou demanial do Camiño Guisande ou Camiño dos Cochos e incluílo na seguinte rectificación que se faga do Inventario Municipal de Bens conforme a ficha elaborada polo arquitecto municipal obrante no expediente. O acordo transcrito é definitivo en vía administrativa e contra o mesmo pode interpoñer recurso Contencioso Administrativo perante o Xulgado do Contencioso-Administrativo de Vigo no prazo de dous meses contados dende o día seguinte hábil ó desta publicación. Todo isto sen prexuízo de que poida exercitar, se é o caso, calquera outro recurso que estime procedente. Gondomar, 9 de febreiro de 2015.—O Alcalde, Fernando Guitián Guitián.
DESIGNACIÓN DE MEMBROS DA XUNTA DE GOBERNO LOCAL, TENENTES DE ALCALDE E DELEGACIÓN DE FUNCIÓNS
ADMINISTRACIÓN LOCAL — Municipal — Silleda (Outros documentos, notificacións e informacións públicas, 25/06/2015)

Logo das eleccións municipais o día 24 de maio de 2015 e unha vez constituída a nova Corporación o día 13 de xuño de 2015, fanse públicos os nomeamentos e delegacións seguintes: Corresponde á Xunta de Goberno Local, ademais da asistencia permanente ao Alcalde no exercicio das súas atribucións, as seguintes competencias que se delegan: Silleda, 15 de xuño de 2015.—O Alcalde, Manuel Cuíña Fernández.
CORRECCIÓN DE ERROR NO EDICTO DE APROBACIÓN DEFINITIVA DO ORZAMENTO MUNICIPAL
ADMINISTRACIÓN LOCAL — Municipal — Fornelos de Montes (Presupostos e cadros de persoal, 19/02/2015)

Detectado un erro no anuncio de aprobación definitiva do Orzamento municipal de Fornelos de Montes para o ano 2015, publicado no Boletín Oficial da Provincia de Pontevedra nº 18, de data 28 de xaneiro de 2015, faise constar que na paxina 43, no Estado de Gastos, capítulo 9 Pasivos financeiros, onde di “42.787,35” debe dicir “51.657,26”. Fornelos de Montes, 5 de febreiro de 2015.—O Alcalde, Emiliano Lage Rodríguez.
APROBACIÓN DEFINITIVA ORZAMENTO 2016
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 09/12/2015)

Faise público, de acordo co disposto no art.169.3 do RD lexislativo 2/2004, de 5 marzo, polo que se aproba o texto refundido da lei reguladora das facendas locais, o orzamento do Concello para o exercicio 2016, aprobado definitivamente o non terse presentado reclamacións contra o acordo do Pleno da Corporación de 29 de outubro de 2015. Corresponden a cada capítulo as cantidades que se detallan: Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 781/1986, de18 de abril, que se reproduce a continuación: Mondariz Balneario, a 30 de outubro de 2015.—O Alcalde, José Antonio Lorenzo Rodríguez.
BAIXA POR INSCRICIÓN INDEBIDA DO PADRON DE HABITANTES DE IVAN SANTORUM LORENZO E JUAN MIGUEL SERANTES GARCIA
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 21/04/2015)

Como consecuencia das variación mensuais do Padrón Municipal de Habitantes, dámonos conta de que as persoas que se indican no pé deste edicto deben causar BAIXA por INSCRICIÓN INDEBIDA, por non residir neste Concello de Ribadumia. De conformidade co disposto nos artigos 59.4 e 61 da Lei 30/1992, de 26 de novembro de Réxime Xurídico das Administración Públicas e Procedemento Administrativo Común, e ao non ser posible realizar a notificación persoal aos interesados nos enderezos abaixo descritos, procédese á súa notificación mediante este anuncio a publicar no Boletín Oficial da Provincia e no taboleiro de anuncios deste Concello. Porén, de acordo co art.72 do Regulamento de Poboación, así como de conformidade coas Normas para a Xestión e Revisión do Padrón Municipal de Habitantes, cómpre que os interesados manifesten no prazo de QUINCE días dende a data de notificación, cal é a súa inscrición Padroal actual. De non recibir contestación nese prazo, entenderemos que están de acordo coa súa baixa por inscrición indebida. Ribadumia, 08 de abril de 2015.—A Alcaldesa, Mª Salomé Peña Muñiz.
APROBACIÓN INICIAL EXPEDIENTE MODIFICACIÓN CRÉDITO 12/2015 NA MODALIDADE DE CRÉDITO EXTRAORDINARIO 2/2015
ADMINISTRACIÓN LOCAL — Municipal — Cotobade (Presupostos e cadros de persoal, 07/05/2015)

O Pleno do concello en sesión ordinaria de data de 27 de abril de 2015, adoptou o acordo de aprobar inicialmente o expediente de modificación de crédito nº 12/2015 na modalidade de crédito extraordinario 2/2015 financiado con remanente de tesoureria para gastos xerais, expediente que se expón ao público para o seu examen polos interesados e presentación de reclamacions durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cotobade, a 28 de abril de 2015.—O Alcalde, Jorge Cubela López.
EXECUCIÓN DE TÍTULOS XUDICIAIS 184/2015. NOTIFICANDO ALUMINIOS Y CRISTALERIA LAMEIRA S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 22/09/2015)

Fago saber: Que no procedemento ETX 184/15 deste xulgado, seguido a instancia de LUCIA EUGENIA GHANI PAMIES contra ALUMINIOS Y CRISTALERIA LAMEIRA S. L. sobre execución de sentenza, ditouse a seguinte resolución: Auto despachando execución e Decreto de medidas de data 09/07/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada ALUMINIOS Y CRISTALERIA LAMEIRA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, trinta e un de xullo do dous mil quince.—A Secretaria Xudicial.
NOMEAMENTO DE CONCELLEIROS DELEGADOS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 06/07/2015)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 25 de xuño do corrente, ditou a Resolución que deseguido literalmente se transcribe: Na Casa do Concello de Rodeiro a vinte e cinco de xuño de dous mil quince. De conformidade co que dispoñen os artigos 21.3 da Lei 7/1985, do 2 de abril, reguladora das Bases do Réxime Local (LRBRL), artigo 61.3 da Lei 5/1997, do 22 de xullo, de Administración Local de Galicia (LALG) e artigos 43 e 44 do Regulamento de Organización, Funcionamento e Réxime Xurídico das Entidades Locais (ROF), Primeiro.—Conferir delegacións especiais de áreas nos concelleiros que deseguido se sinalan. A delegación comprenderá a dirección interna e a xestión dos servizos correspondentes en todo o Concello, excluída a facultade de resolver mediante actos administrativos que afecten a terceiros. Segundo.—Desta Resolución darase conta ao Pleno do Concello na primeira sesión que celebre e notificarase persoalmente aos designados, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, 26 de xuño de 2015.—O alcalde, Luís López Diéguez.
EDICTO DELEGACIÓN DE FUNCIÓNS DA ALCALDÍA NA 1ª TENENTE DE ALCALDE
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 17/03/2015)

A Alcaldía deste Concello adoptou o decreto de data 4 de marzo de 2015, confirindo delegación expresa a favor da primeira tenente de alcalde, Dª Mª Carmen Alonso Alonso, para o exercicio de todas e cada unha das funcións e atribucións legalmente encomendadas á Alcadía e para tódolos asuntos municipais, o cal surtirá efectos a partir do 9 de marzo de 2015 e ata a miña reincorporación, sen prexuízo da súa publicación no BOP, de notificalo ó Pleno na primeira sesión que se celebre e notificalo personalmente á interesada. O que se fai público, a fin de dar cumprimento ó disposto nos artigos 23.3 da Lei 7/1985, de 2 de abril, reguladora das Bases do Réxime Local e os artigos 46, 47 e, pola súa remisión, 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rosal, 4 de marzo de 2015.—O Alcalde, Jesús Mª Fernández Portela.
EXP.23/2015. NOTIFICACIÓN A PEREGRINA GONZÁLEZ PÉREZ.
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 02/06/2015)

ASUNTO: ORDE DE EXECUCIÓN A STEVEN RICHARD HALLIOUI CUAIRAN PARA A REPOSICIÓN DAS CONDICIÓNS DE SEGURIDADE, SALUBRIDADE E ORNATO RELATIVO A TALA DE ARBORADO E LIMPEZA DE MALEZA DE PARCELA SITA EN ZAPA-CHAÍN Tendo por descoñecido o domicilio da interesada e ó abeiro do artigo 59.5 da Lei 30/1992 de 26 de novembro, notifícase a STEVEN RICHARD HALLIOUI CUAIRAN, a resolución da alcaldía de data 28.04.2015, pola que se lle incoa procedemento de orde de execución polo estado no que se atopa unha parcela da súa propiedade e se lle pon dito expediente de manifesto para que no prazo de DEZ días poida alegar e presentar os documentos e xustificacións que estime pertinentes de conformidade co artigo 84 da Lei 30/1992 de 26 de novembro, do Réxime Xurídico das Administacións Públicas e do Procedemento Administrativo Común. Gondomar, 29 de abril de 2015.—O Alcalde, Fernando Guitián Guitián.
DELEGACIÓN NO CONCELLEIRO FIDEL CASTRO QUIROGA, PRESIDENCIA DO ACTO DE VODA CIVIL O DIA 16/07/2015, ÁS 12:30 EN FINCA NO LUGAR DE "O VISO".
ADMINISTRACIÓN LOCAL — Municipal — Bueu (Outros documentos, notificacións e informacións públicas, 04/05/2015)

Por Resolución da Alcaldía de data 16 de abril de 2015, vense en delegar no concelleiro D. Fidel Castro Quiroga, a presidencia do acto de voda civil a celebrar o día 16 de xullo de 2015, ás 12:30 horas na finca sinalada co núm.4 do lugar de O Viso desta Vila. O que se fai público en virutde do disposto no art.44.2 do Real Decreto Lexislativo 2568/86. Bueu, 20 de abril de 2015.—O Alcalde, Félix Juncal Novas.
MODIFICACIÓNS ORZAMENTARIAS 20-CRED EXTR-2015, 21 CRED EXTR-2015 E 22 CRED EXTR-2015
ADMINISTRACIÓN LOCAL — Municipal — Ponteareas (Presupostos e cadros de persoal, 16/07/2015)

Aprobados polo Pleno de este Concello en sesión celebrada o día 22 de maio do ano en curso os expedientes de modificación de créditos números 20-CRED EXTR-2015; 21- CRED EXTR -2015 e 22 – CRED EXTR – 2015, de habilitación de créditos extraordinarios no Presuposto municipal vixente para o ano actual, e non habéndose presentado reclamacións durante o prazo de exposición pública habilitado o efecto (BOP número 114 de 17 de xuño do 2015), de conformidade co disposto nos artigos 177 e 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do Real Decreto 500/90 do 20 de abril polo que se desenrola o Capítulo I do Título VI da Lei 39/1988 de 28 de decembro, Reguladora das Facendas Locais, considerase definitivamente aprobado sendo o Presuposto municipal resultante da modificación, resumido a nivel de capitulos da clasificación económica da estructura presupostaria das Entidades locais o seguinte: Contra a aprobación definitiva dos indicados expedientes de modificación presupostaria, os/as interesados/as, podrán interpoñer recurso potestativo de reposición, ante o Pleno da Corporación no prazo dun mes a contar dende o día seguinte o da publicación diste edicto, o amparo do establecido no artigo 116.1 da Lei 30/92 de 26 de novembro, de Réxime Xurídico das Administracions Públicas e do Procedemento Administrativo Común, ou ben recursos contencioso-administrativo no prazo de dous meses contados a partir do seguinte o da sua publicación, ben ante o Julgado do contencioso-administrativo de Pontevedra, ben ante o Julgado do mesmo orde jurisdiccional da circunscripción na que teña o seu domicilio o interesado, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da Xurisdicción contencioso-administrativa. No en tanto o anterior, os interesados podrán interpoñer calqueira outro recurso que estimen axeitado a Dereito. Ponteareas a 2 de xullo do 2015.—O Alcalde-Presidente, Xosé Represas Giráldez.
REITERANDO REQUIRIMENTO DE DOCUMENTACIÓN EN RELACIÓN AO EXPEDIENTE DE OBRA 2012001122.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 17/02/2015)

De conformidade co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común (LRXPAC), intentada a notificación persoal a Lynda Mary Soter Carlig, no lugar indicado como domicilio, sen que fora posible practicala, cítase á interesada, para que no prazo de 10 días contados dende o día seguinte ao da publicación deste anuncio no BOP, retire a notificación que a continuación se indica: Tendo en conta que, en atención ao previsto no artigo 61 LRXPAC, faíselle saber á interesada que o texto íntegro do acto que se notifica encóntrase ao seu dispor nas dependencias de urbanismo, sitas na Casa do Concello de Redondela, na rúa Alfonso XII, nº 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 3 de febreiro de 2015.—O alcalde, Javier Bas Corugeira.
ANUNCIO DA DEPUTACION DE PONTEVEDRA RELATIVO A CONTRATACIÓN DA SUBMINISTRACION DUN CAMION CON TRACCION AS CATRO RODAS CAIXAS DESMONTABLES BASCULANTES E UN EQUIPO DE REGO PARA A REPARACIÓN DE FOCHAS DE 2000 LITROS DE CAPACIDADE CON DESTINO O PARQUE DE MAQUINARIA
ADMINISTRACIÓN LOCAL — Provincial — Deputación Provincial (Contratos administrativos, 15/01/2015)

A Xunta de Goberno, na sesión do día 30 de decembro de 2014, aprobou o expediente de contratación do dito anuncio, coas seguintes especificacións: Os criterios non avaliables mediante fórmulas contarán cun máximo de 49 puntos, de conformidade cos seguintes criterios (cláusula 3 Anexo I do Prego Administrativo): Os criterios avaliables mediante fórmulas contarán cun máximo de 51 puntos, de conformidade cos seguintes criterios (cláusula 3 anexo I do Prego Administrativo): Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, 2 de xaneiro de 2015.—A Deputada delegada, A secretaria accidental,
EXPTE.4356/243. NOTIFICACIÓN A NATALIA VELASCO BENGOECHEA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/04/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal á interesada no lugar indicado como enderezo a efectos de notificación, emprázase á interesada que se sinala para ser notificada por comparecencia no seguinte expediente de Responsabilidade Patrimonial A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 24 de marzo de 2015.—A Concelleira Delegada de Patrimonio, Mª Carmen Silva Rego.
DELEGACIÓN ESPECIAL NA CELEBRACIÓN DE MATRINONIO CIVIL O DÍA 05/06/2015
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 17/06/2015)

Por Decreto da Alcaldía de data 01/06/2015 efectúouse a delegación especial da atribución consistente na celebración do matrimonio civil entre D. CARLOS ENRIQUE LONGEDO DIVILE E URSULA RENATE MORALO BENHARI, o vindeiro 05 de XUÑO de 2015, ás 17:00h horas, a favor do concelleiro desta Corporación municipal, D. JORGE ARNALDO RODRIGUEZ SOLIS BEARDO. O que se fai público en cumprimento e de conformidade co disposto no artígo 46 do ROFRXEL. En Gondomar, a un de xuño de 2015.—O Alcalde-Presidente, Fernando Guitián Guitián.
APROBACIÓN INICIAL EXPEDIENTE SUPLEMENTO DE CRÉDITO 1/2015
ADMINISTRACIÓN LOCAL — Municipal — Tui (Presupostos e cadros de persoal, 11/11/2015)

Aprobado inicialmente polo Pleno da corporación, en sesión ordinaria de data 29 de outubro de 2015, o Expediente Suplemento de Crédito nº 1/2015 (Modificación de Créditos nº 19/2015), con cargo ao Remanente Líquido de Tesourería para gastos diversos para financiamento do Expediente de Recoñecemento de Créditos nº 4/2015 exponse ao público, ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, 3 de novembro do 2015.—A concelleira de Urbanismo e Facenda, María Yolanda Rodríguez Rodríguez.
NOTIFICACIÓN A LEANDRO DÍAZ MONTOTO DE BAIXA DE OFICIO NO PADRÓN MUNICIPAL DE HABITANTES
ADMINISTRACIÓN LOCAL — Municipal — Redondela (Outros documentos, notificacións e informacións públicas, 15/01/2015)

Intentada a notificación a través do servizo de correos a MARIO HUMBERTO KOENIG PIÑEROS, para persoarse no expediente que se lle instrúe en relación coa baixa de oficio no Padrón Municipal de Habitantes. Ignorándose o seu actual paradoiro, realízaselle a presente notificación conforme prevé o art.59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, así como a Resolución do 1 de Abril de 1997 da Presidencia do Instituto Nacional de Estatística e do Director Xeral de Cooperación Territorial pola que se ditan instrucións técnicas aos Concellos sobre a xestión e revisión do Padrón de Habitantes, para que no prazo de 15 días alegue, por escrito, o que estime máis conveniente na defensa dos seus intereses. Redondela, 1 de abril de 2015.—O Alcalde, Javier Bas Corugeira
NOTIFICACIÓN A EMILIA AGUETE CASTRO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/01/2015)

Intentada a notificación do oficio da Tenencia de Alcaldía de data 10/11/14 a dona Yuezhen Nula Jorge, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Mediante oficio da Tenencia de Alcaldía de data 25/02/13, notificado o 8/03/13, requiríaselle a presentación da documentación técnica sinalada pola arquitecta técnica e o enxeñeiro industrial da Oficina Técnica de Disciplina Urbanística nos seus informes de datas 19/02/13 e 22/02/13, respectivamente, sen que a data de hoxe conste achegada documentación ningunha ao respecto. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo final de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á declaración expresa de caducidade do procedemento, e consecuente disposición de arquivo de todas as actuacións practicadas.” Pontevedra, a 22 de decembro de 2014.
ACORDOS ADOPTADOS POLO PLENO CELEBRADO EN SESIÓN ORDINARIA DO 22 DE DECEMBRO DE 2014
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/02/2015)

1.—Actas anteriores: (Acta ordinaria do 27.10.2014). Aprobada.2.—Declaracións institucionais.3.—Ditames das comisións informativas: 3.1.—Proposta de desestimación de reclamación administrativa de Dª Araceli Lago Castro, instando a r ectificación inventarial do camiño Pugariño en Teis. Expte.1734/244. (1018/1101). Aprobada.4.—Proposicións mencionadas no artigo 63 do regulamento do Pleno.5.—Mocións: 5.1.—Moción do grupo municipal Socialista instando á Xunta de Galicia a realización das melloras aprobadas, fai seis meses, na Estación de Autobuses de Vigo. Expte.1024/1101. Aprobada.5.2.—Moción do grupo municipal Socialista instando á Xunta de Galicia a realización das obras e investimentos necesarios para dotar á cidade de Vigo dunha educación pública de calidade. Expte.1025/1101. Aprobada.5.3.—Moción do grupo municipal Socialista instando á Deputación de Pontevedra o repintado da estrada P O-2005 (Tanatorio Vigomemorial ata a Universidade de Vigo). Expte.1026/1101. Aprobada.6.—Asuntos ou mocións urxentes.1.—Toma de coñecemento dos acordos ou resolucións doutros órganos municipais ou de informes ou escritos que así o requiran.1.1.—Dar conta de resolucións da Alcaldía. Dada conta.1.2.—Dar conta de resolucións asinadas por concelleiros/as delegados/as. Dada conta.1.3.—Dar conta da Resolución do concelleiro de Xestión Municipal, de data 10.12.14, referente á nº de postos de traballo do cadro de persoal municipal reservados ao persoal eventual. Expte.1019/1101. Dada conta.2.—Coñecemento dos informes citados no art.38.2. m.4º do Regulamento do Pleno.3.—Comparecencias de membros da Corporación.4.—Mocións.4.1.—Moción do Grupo municipal do BNG instando ao goberno municipal a recuperación de forma inmediata da ornamentación vexetal da rotonda situada na Avenida de Castelao. Expte.1020/1101. Aprobada.4.2.—Moción do Grupo municipal do Partido Popular instando ao goberno local a dar comezo de forma inmediata o procedemento para a elección da Xunta directiva da Asociación de Voluntarios de Protección Civil de Vigo. Expte.1021/1101. Aprobada.4.3.—Moción do Grupo municipal do Partido Popular propoñendo ao Pleno nomear unha rúa da cidade co nome de Julio Verne e outros acordos complementarios. Expte.1022/1101. Aprobada.4.4.—Moción do Grupo municipal do Partido Popular propoñendo ao Pleno a creación de lanzadeiras de emprego e emprendemento solidario. Expte.1023/1101. Aprobada.4. a. Mocións urxentes de control do goberno municipal.5.—Formulación de rogos. Formulouse un rogo.6.—Formulación de preguntas. Formuláronse dúas preguntas. Vigo, 29 de decembro de 2014.—O Alcalde, Abel Caballero Alvarez.
APROBACIÓN DEFINITIVA DO ORZAMENTO 2016
ADMINISTRACIÓN LOCAL — Provincial — Consorcio Provincial de Pontevedra para a Prestaciónde Servizos Contraincendios e Salvamento (Presupostos e cadros de persoal, 17/12/2015)

Elevado a definitivo, mediante Resolución da Presidencia de data 10 de decembro de 2015, o acordo de aprobación inicial do Orzamento do Consorcio Provincial de Pontevedra para a Prestación do Servizo contra Incendios e Salvamento, correspondente exercicio 2016, e dando cumprimento ao artigo 169.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 20 do R. D. 500/1990, do 20 de abril, faise público resumido por capítulos, que ascende tanto no Estado de Gastos coma no de Ingresos a TRES MILLÓNS DOUSCENTOS TRECE MIL CEN EUROS (3.213.100,00 €) Así mesmo dando cumprimento ao artigo 127 do R. D. Lvo.781/86, do 18 de abril, polo que se aproba o texto refundido das disposicións legais vixentes en materia de Réxime Local, faise público o cadro de persoal e relación de postos de traballo aprobados conxuntamente co Presuposto 2015: Tamén se fai pública que de acordo co estipulado no art.13 do Regulamento de Organización, funcionamento e réxime xurídico das Entidades locais, aprobado polo Real Decreto 2568/1986, do 28 de novembro, e demais de concordancia, quedan establecidas as seguintes indemnizacións para os membros dos órganos colexiados do Consorcio nas asistencias correspondentes a: Pontevedra, 10 de decembro de 2015.—A presidenta, Mª del Carmen Silva Rego.—A secretaria-interventora, Mª Teresa Escudero Barral.
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Convocatorias Xuíz de Paz, 22/06/2015)

Dado que o Concello de CAMPO LAMEIRO (PONTEVEDRA) non elixiu xuíz de paz TITULAR para a dita localidade, realízase unha convocatoria para que, no prazo de 15 días computados a partir da publicación deste edicto no Boletín Oficial da Provincia, todos cantos teñan interese en acceder ó devandito cargo dirixan unha instancia á presidencia do Tribunal Superior de Xustiza de Galicia na Coruña facendo constar o seguinte: 1º) Nome, apelidos, DNI (fotocopia), idade e enderezo.2º) Se desenvolveron o cargo de xuíz de paz, e se o fixeron como titular ou como substituto.3º) Méritos que estimen oportunos.4º) Profesión actual. Todo isto faise público, en cumprimento do acordo da Sala de Goberno do Tribunal Superior de Xustiza de Galicia, do día da data, para coñecemento de todos os interesados en solicitar a praza antedita. A Coruña, 8 de xuño de 2015.—A Secretaria de Goberno, Concepción Otero Piñeiro.
CITACIÓN PARA SER NOTIFICADOS POR COMPARECENCIA. RELACIÓN QUE COMEZA POR COCHON VALLEJO DOLORES E REMATA POR CAFETERÍA COLÓN CB DE PONTEVEDRA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/03/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas). Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, desde o seguinte día ao do vencemento do prazo sinalado para comparecer. P ontevedra, a 13 de marzo de 2015.— A responsable do OTXT.
ADXUDICACIÓN DE CONTRATO DE SUBMINISTRO DE RENTING DE TRES FOTOCOPIADORAS PARA O CONCELLO
ADMINISTRACIÓN LOCAL — Municipal — Ponte Caldelas (Contratos administrativos, 15/06/2015)

Por Resolución da Alcaldía nº 124/2015 de 26.03.15, adxudicouse o contrato de subministro de renting de tres novas fotocopiadoras para o departamento de Servizos Sociais, Casa de Cultura e Guardería-Ludoteca do Concello de Ponte Caldelas e o seu mantemento. Publícase a súa formalización para os efectos do artigo 154 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro. a) Organismo: Concello de Ponte Caldelas b) Dependencia que tramita o expediente: Servizos xerais. c) Enderezo da Internet do perfil do contratante: http://www.pontecaldelas.org/perfil_gal.htma) Tipo de contrato: Contrato de xestión de subministro e mantemento de tres fotocopiadoras en réxime de renting. b) Descrición: contratación mediante procedemento aberto, oferta economicamente máis vantaxosa, con varios criterios de adxudicación, do contrato de subministro en réxime de renting de renting de tres novas fotocopiadoras para o departamento de servizos sociais, casa de cultura e garderia-Ludoteca do Concello de Ponte Caldelas e o seu mantemento. c) Medio de publicación do anuncio de licitación: Boletín Oficial da Provincia de Pontevedra. d) Data de publicación do anuncio de licitación: 19.11.14 e corrección de erros: 26.12.14. a) Tramitación: ordinaria. b) Procedemento: aberto. A retribución económica máxima que percibirá o adxudicatario ascende á contía de 9.680,00 €, desglosado nun valor estimado de 8.000,00 €, e un IVE de 1.680,00 €. Non se entende incluído neste prezo o custo/copia que será facturado de xeito independente (salvo os lotes que van incluídos como melloras do prezo, de conformidade coa cláusula 15.4 do prego). A retribución económica máxima que percibirá o adxudicatario ascende á contía de 9.680,00 €, desglosado nun valor estimado de 8.000,00 €, e un IVE de 1.680,00 €, polo que se realiza a mellora mediante baixa respecto deste. a) Data de adxudicación: 16.03.15. b) Data de formalización do contrato: 19.03.15. c) Contratista: CANON ESPAÑA, SA. d) Importe de adxudicación: 5.850,00 € máis un IVE de 1.228,50 €, ascende a un total 7.078,50 € (IVE incluído). e) Vantaxes da oferta adxudicataria: as recollidas na oferta presentada en data 15.01.15. Ponte Caldelas, 3 de xuño de 2015.—O Alcalde en funcións, Perfecto Rodríguez Muíños.
EXPOSICIÓN PÚBLICA E COBRANZA DO IMPOSTO SOBRE VEHÍCULOS DE TRACCIÓN MECÁNICA, PARA O EXERCICIO 2015
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 11/06/2015)

Aprobado por Decreto da Alcaldía de data 02/06/2015, o padrón de contribuíntes do “Imposto sobre Vehículos de Tracción Mecánica”, correspondente ó exercicio 2015, poráse ó dispor do público no Concello de Nigrán por espacio dun mes, a partir da publicación deste anuncio no Boletín Oficial da Provincia, podendo os interesados, durante dito prazo, examina-lo mesmo e presentaren recurso de reposición perante o Alcalde-Presidente deste Concello, no prazo dun mes, a contar dende o día seguinte ó de remate do periodo de exposición (artº 14.2 do RD Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais). Asimesmo, de conformidade co previsto no artigo 12 do mesmo Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle ós contribuíntes afectados, que o periodo voluntario de cobranza deste imposto, será dende o 10 de xuño ó 20 de agosto do 2015, ámbalas dúas datas inclusive. O imposto deberá satisfacerse, consonte co artigo 23 e segs. do Regulamento Xeral de Recadación, a través das seguintes entidades bancarias: LA CAIXA, ABANCA e BANCO PASTOR, utilizando os instrumentos de ingreso (recibos), que se enviarán ó domicilio declarado do contribuínte por correo ordinario. No caso de perda do devandito instrumento de ingreso, ou no caso de que a 15 de xullo do 2015 non se tivese recibido o mesmo no seu domicilio, o obrigado ó pagamento poderá, ata o día de remate do periodo de cobranza, obter un duplicado na oficina de Recadación do Concello (Pza. da Constitución nº 1. Nigrán), posto que a non recepción non exonera da obriga de pagamento, e non impide a utilización da vía de prema. O presente anuncio ten carácter de notificación colectiva ó abeiro do artigo 102.3 da Lei 58/2003, de 17 de decembro, Xeral Tributaria. O vencemento do prazo en periodo voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demáis conceptos esixibles, tal e como se fixan nos arts.26, 28 e 161.4 da Lei Xeral Tributaria. Nigrán, a 2 de xuño do 2015.—O Alcalde en funcións, Richard Adrian Henshaw Amandi.
IN407A 2015/182-4, SOLICITUDE DE UNIÓN FENOSA DISTRIBUCIÓN SA PARA PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE CANGAS.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/11/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: LMT SUBTERRÁNEA A 20 KV CON CONDUCTOR RHZ, EN DOUS TRAMOS: ADECUACIÓN DAS CELAS DO CENTRO DE TRANSFORMACIÓN EXISTENTE VILARIÑO 36CK97 (250 KVA). RETENSADO DO VAN AÉREO CONTIGUO AO APOIO PROXECTADO Nº 1 CH-2500-11-P. A INSTALACIÓN ESTÁ SITUADA NA ZONA DE HIO, CANGAS. Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 9 de outubro de 2015.—O xefe territorial, Ignacio Rial Santomé.
DH. A36.49119. SOLICITUDE DE PREFABRICADOS LUIS BARROS SL
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/12/2015)

Prefabricados Luis Barros, S. L., con CIF B36758027, solicita de Augas de Galicia un caudal de 0,57 l/s procedente dun (1) pozo no lugar de O Gorxal – Polígono Ind. de O Rebullón, parroquia de Tameiga (San Martiño), Concello de Mos, e con destino a uso industrial e sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Mos ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 4 de novembro de 2015.—O Xefe de Área de Autorizacións e Concesións, Marian Danut Loachamin Chtitah.